آوروپا بیرلیگی باخانی عمر چئلیک، تورکیه‌نین پ.ی.د ایله آنلاشمادیغینا دایر ادعالارین دوغرو اولمادیغینی بیلدیردی.
سوریه‌نین قوزئیینده یاشانان گلیشمه‌لر اوزرین‌دن اسد رژیمینی ده تنقید ائد‌ن چئلیک؛
"پ.ی.د، اسد رژیمی طرفین‌دن بؤلگه‌یه بیلینجلی اولاراق یئرلشدیریلدی" دئدی.
آنادولو آژانسینا دانیشان چئلیک، تورکیه‌نین پ.ی.د ایله آنلاشمادیغی ادعالارینی کسین بیر دیلله یالانلایاراق بئله دئدی:
"بونو کسین‌لیکله قبول ائتمیریک، بونو بعضی اؤلکه‌لرین سؤزچولری ده سؤیله‌ییرلر، 'تورکیه ایله کورد عنصورلار آراسین‌دا پ.ی.دنی نظرده توتاراق بیر اوزلاشما یا دا بیر آتیشکس تامین ائدیل‌دی' کیمی. تورکیه جمهوریتی اگمن بیر دؤولت‌دیر، مشروع بیر دؤولت‌دیر. بیر ترور هؤرگوتویله ائشید دگرلن‌دیریله‌رک بو ایکی‌سی آراسین‌دا بیر آنلاشما وارمیش کیمی دگرلن‌دیریله‌بیلمز".
پ.ی.دنین سوریه‌نین قوزئیینه اسد رژیمی طرفین‌دن بیلینجلی اولاراق یئرلشدیریلدیینی ده سؤیله‌یه‌ن عمر چئلیک؛
"اسد رژیمی، موخالیفلر اورانی اله گئچیرمه‌سین دئیه پ.ی.دنی بیلرک اورایا یئرلشدیردی. پ.ی.دنین اورادا آلان قازانماسی اسد رژیمینین بیر پلیس قاراقولو فعالیتینی یئریدمه‌سی باخیمین‌دان‌دیر. اوردونون بیر سیرا سلاحلارینی دا پ.ی.دیه وئردیلر او زامان. فعلا اسد رژیمینین وئردیی دستک ایله اورادا آلان قازاندیلار" دئیه دانیشدی.
باخان، بعضی باتیلی لیدئرلرین و مئدیانین ادعا ائتدیینین عکسینه، تورک حکومتینین کوردلره قارشی اولماسینین سؤز قونوسو اولمادیغینی دا وورغولادی.
۲۰۱۴ده‌کی کوبانی حادثه‌لری زامانین‌دا، بعضی کورد قروپلارین بو شهره گیریشینین ترور هؤرگوتو پ.ی.د طرفین‌دن انگللندیینی خاطیرلادان باخان، بو سیرادا بیر قیرغین یاشانماسینی تورکیه‌نین اؤنلدیینی خاطیرلاتدی.
چئلیک؛
"بیز ترور هؤرگوتو اولدوغو اوچون پ.ی.دیه قارشیییق. بیز بؤلگه‌ده مذهب و ائتنیکه دایالی دؤولتلرین چیخماسینی ایسته‌میریک. بونون کوردلره قارشی اولدوغوموز شکلین‌ده وئریلمه‌سی دوغرو دئییل" دئدی.
